open-index/open-wikipedia-markdown huggingface dataset:
Youssef Chippo

**Youssef Chippo** (arabisk: يوسف شيبو‎) (født 10. mai 1973 i Boujad) er en marokkansk tidligere fotballspiller. Han var midtbanespiller på det marokkanske landslaget, og var en del av spillertroppen til henholdsvis sommer-OL i 1992 og VM i 1998.

## Klubbkarriere
Chippo startet karrieren i KAC Kénitra, før han signerte for FC Porto, hvor han spilte i to sesonger. Det var i FC Porto at talentet hans kom fram for alvor.

Chippo gikk deretter til Premier League-klubben Coventry, som han signerte for i 1999. Coventry rykket ned i hans andre sesong for klubben, men han ble der i ytterligere to sesonger, før han forlot klubben for å spille i Qatar.

I februar 2007 ble det meldt at Hibernian hadde hatt Chippo til prøvespill, men han forlot klubben uten avtale. I oktober 2007 prøvespilte Chippo for svenske Hammarby IF, men heller ikke her ble han tilbudt kontrakt.

## Landslagskarriere
Chippo var en del av Marokkos tropp til fotball-VM i 1998. Han står oppført med et selvmål i mesterskapet, mot Norge, etter en mislykket klarering i eget felt.

Chippo spilte også i Afrikamesterskapet i fotball i 1998, 2000 og 2002, men mistet mesterskapet i 2004, og var ute av troppen i to år, da laget ble ledet av Ezzaiki Badou. Han kom inn i landslagstroppen igjen kun uker før Afrikamesterskapet i fotball i 2006 tok til, hvor Marokkos landslag nå var trent av Mohammed Fakkir.

Etter Afrikamesterskapet i 2006 hadde Chippo spilt 62 landslagskamper. Han la opp etter mesterskapet.

## Meritter
* Primeira Liga: 1997/98, 1998/99
* Portugisiske cupen: 1997/98
* Portugisiske Supercupen: 1998
* Qatar Stars League: 2004

## Referanser


## Eksterne lenker
*
Christina Grimmie

**Christina Victoria Grimmie** (1994–2016) var en amerikansk sanger og låtskriver. Hun ble kjent for sine coverlåter på YouTube og deltok i sangkonkurransen *The Voice* i 2014, hvor hun endte på en tredjeplass.

## Tidlig liv
Grimmie ble født 12. mars 1994 i Marlton i New Jersey, og er datter av Tina og Albert Grimmie. Hun hadde en eldre bror kalt Marcus.

## Karriere
Grimmie ga ut sin debut-EP *[[Find Me (Christina Grimmie album)|Find Me]]* i juni 2011. Grimmies mentor under perioden i The Voice, Adam Levine, forklarte at han ville signere Grimmie til sitt plateselskap uansett hvilken plass i konkurransen hun endte på. Grimmie signerte i 2013 et kontrakt med Island Records. Hun ga ut sitt debutalbum With Love gjennom selskapet i 2013. Kontrakten har senere blitt brutt. I februar 2016 kunngjorde Grimmie at hun arbeidet med sitt andre studioalbum.

## Død
Christina Grimmie døde den 10. juni 2016 på et sykehus i Orlando, Florida, etter en skyteepisode kvelden før. Grimmie signerte autografer og tok bilder med fansen etter en konsert, da en mann åpnet ild mot sangeren. Hun ble skutt tre ganger og døde senere av skadene. Mannen som skjøt henne, Kevin James Loibl, skjøt seg selv på stedet.

## Diskografi
* *With Love* (2013)
* *[[Find Me (Christina Grimmie album)|Find Me]]* (2011)
* *Christina Grimmie (2013)
* *Side A* (2016)

== Singler ==
* «Stay With Me» (2015)
* «*Shrug» (2015)*
* *«Cliché» (2015)*
* *«Must Be Love» (2014)*
* *«Tell My Mama» (2013)*
* *«Advice»* (2011)
* *«Liar Liar»* (2011)

=== Musikkvideoer ===


== Filmografi ==


== Priser ==


== Utgivelser i forbindelse med The Voice USA sesong 6 ==
* *«The Complete Season 6 Collection»'' (2014)

## Referanser


## Eksterne lenker
* 
* 
* 
*
Rica Talk Hotel

**Rica Talk Hotel** er en skyskraper og et hotell som ligger ved Stockholmsmässan i Älvsjö, Stockholm kommune, Sverige. Det er 72 m høyt og har 19 etasjer og 248 rom.

Hotellet var konstruert av Rosenbergs Arkitekter og åpnet 23. mai 2006.

## Referanser


## Eksterne lenker
*Bilder av Rica Talk Hotel
Navy Blue (sang)

**«Navy Blue»** er en amerikansk sang, skrevet av Bob Crewe, Bud Rehak and Eddie Rambeau.

Den forteller historien om ei jente som var ensom, fordi hennes kjæreste var borte fra hjemmet i den amerikanske marinen. Hun kunne knapt vente på å se ham igjen.

Den da 17 år gamle Diane Renay spilte den inn på singlen 20th Century-Fox 456. Produsent var Bob Crewe.

## Svensk versjon
Den svenske tittelen er «Blå, blå marin».

Ulla Persson. Utgitt på EP-platen *Min Kille Har Hår Som Beatles!*(Columbia SEGS 123) i 1964.

## Lister

## Referanser
Auxis

* auxid (*A. rochei*)
* *[[Auxis thazard]]*

***Auxis*** er en slekt i makrellfamilien som er utbredt over hele verden i tropiske og subtropiske havområder. Før 1960 ble bare *[[Auxis thazard]]* regnet til denne slekten, men auxid (*A. rochei*) er nå skilt ut som en egen art.

Kroppen er kraftig, langstrakt og rund. Ryggfinnene sitter langt fra hverandre. Bak den andre ryggfinnen er det åtte småfinner. Brystfinnene er kort. Det er et panser av store skjell på forkroppen, mens resten av kroppen er naken. Sporden har en kraftig utviklet langsgående kjøl med to mindre kjøler på hver side. Svømmeblære mangler. 
 
Begge artene er stimfisker som lever pelagisk i de øvre vannlagene både i kystfarvann og ute på det åpne havet. Den optimale temperaturen er mellom  27,0&ndash;27,9&nbsp;°C, og de finnes bare i vann med oseanisk salinitet. De jakter på mindre fisker, krepsdyr og blekkspruter. Kannibalisme er vanlig. Selv er de bytte for store størjer, haier, barracudaer og seilfisker. På grunn av at de er tallrike spiller de en viktig rolle i de marine økosystemene. 

I kommersielt fiske skilles det ikke mellom de to artene. Holdbarheten i fersk tilstand er dårlig, og de blir solgt hermetisk, tørket eller røkt.

## Litteratur
* 

## Eksterne lenker
*
Xinping Dai Yi

** Xinping** (kinesisk: 新平彝族傣族自治县; pinyin: *Xīnpíng yízú dǎizú Zìzhìxiàn*) er et autonomt fylke for dai og yi-folkene i byprefekturet Yuxi i provinsen Yunnan i Folkerepublikken Kina.

Befolkningen var på  innbyggere i 1999.

## Administrative enheter
**Storkommunene** Guishan (桂山镇), Yangwu (扬武镇), Mosha (漠沙镇), Jiasa (戛洒镇), Shuitang (水塘镇), Yaojie (腰街镇); 

**Kommunene** Pingdian (平甸乡), Xinhua (新化乡), Jianxing (建兴乡), Laochang (老厂乡), Laoyuan (者鼋乡), Pingzhang (平掌乡).

## Litteratur
*Jerold A. Edmondson: «Shan and other Northern Tier Southeast Tai languages of Myanmar and China: Themes and Variations»,  i Diller, Anthony, Jerold Edmondson, & Yongxian Luo, (eds.): *The Tai–Kadai languages*. London: Routledge, 2008. 

## Referanser


## Eksterne lenker
* Lokalregjeringens hjemmesider
Liste over kulturminner i Hå

**Liste over kulturminner i Hå** er en oversikt over fredede og/eller bevaringsverdige bygninger og elementer i Hå. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Chapel of Love

**«Chapel of Love»** er en amerikansk sang, skrevet av Jeff Barry, Ellie Greenwich og Phil Spector. The Dixie Cups gjorde den berømt i 1964. Sangen lå som nummer én number på Billboard Hot 100-listen. Det har også vært mange andre versjoner av sangen. Den var også den første utgivelsen på det da nye Red Bird Records, drevet av Jerry Leiber og Mike Stoller sammen med George Goldner.

## Dixie Cups versjon
Sangen forteller om den lykken og opphisselen som jeg-personen føler på sin bryllupsdag, for hun og hennes elskede skal gå til «Chapel of love» og «we'll never be lonely anymore». 

Den ble tidligere innspilt på plate av The Ronettes og The Blossoms. Den definitive versjonen ble innspilt av The Dixie Cups i 1964.  

Sangen ble rangert som # 279 på Rolling Stones liste over The 500 Greatest Songs of All Time og er ensemblets eneste sang på listen.

Denne versjonen kan høres på soundtrackene til filmer, fra *[[Full Metal Jacket]]* til *[[Brudens far]]* *(Father of the Bride)*.

## Bette Midlers version
Bette Midler hadde med seg «Chapel of Love» poå sitt debutalbum *[[The Divine Miss M]]* (1972).  Følgende år hadde Midler med seg sin versjon på # 40-popsinglen *Friend*" (singlen lå på Billboard Hot 100-listen som dobbelt A-side). Versjonen som er med på singleutgivelsen er en radikalt remikset versjon, med horn og strykere tilføyd. Den har aldri blitt utgitt på noe album eller i noe annet format siden den opprinnelige singlen i 1973.

## Beach Boys' versjon
Amerikanske The Beach Boys gjorde en coverversjon. Den ble i 1976 utgitt på gruppas, *[[15 Big Ones]]*.

**Lengde:* 2 minutter 34 sekunder
**Produsert av:* Brian Wilson
**Arrangert av:* Brian Wilson

**[[Brian Wilson]]:* ledevokaler,backingvokaler, strykeensemble, piano, Moog bass
**[[Mike Love]]:* backingvokaler
**[[Carl Wilson]]:* gitar
**[[Dennis Wilson]]:* trommer
**[[Al Jardine]]:* backingvokalrt
**[[Steve Douglas (saksofonist)|Steve Douglas]]:* saksofon
**[[Jack Nimitz]]:* saksofon
**[[Mike Altschol]]:* saksofon
**[[Dennis Dreith]]:* saksofon
**[[Jackie Kelso|John J. Kelson Jr.]]:* saksofon
**[[Carol Lee Miller]]:* autoharpe
**[[Gene Estes]]:* perkusjon

## Elton Johns versjon
Elton John gjorden også en versjon på  soundtracket til *[[Fire bryllup og en gravferd]]* ( *Four Weddings and a Funeral*).

## Holly Beth Vincents versjon
Den amerikanske alternative/indie-musikeren, Holly Beth Vincent, gjorde også en coverversjon i en episode av *[[American Idol]]* (sendingsdato: 23. februar 2011). Den ble opprinnelig innspilt i Gold Star Studios, Los Angeles. 

**[[Holly Beth Vincent]]*: ledevokaler, backingvokaler, gitar, arrangement  
**[[Steve Young (trommeslager)|Steve Young]]*: trommer
**[[Bruce Lipson]]*: bass

## Svensk versjon
Den svenske tittelen er «Ge mej inte fler presenter».

The Chicks spilte den inn på singlen Swedisc SWES&nbsp;1045.
Fram-Sandsøy Sportsklubb

**Fram-Sandsøy Sportsklubb** er et idrettslag fra Sandsøya i Harstad kommune i Troms. Klubben har hatt aktivitet innen fotball, håndball, ski (langrenn, skihopping og alpint), svømming, friidrett, orientering og turmarsj.

## Historie
Den første fotballaktiviteten på Sandsøya skjedde rundt 1912-1914. Det ble først spilt på Norheimsletta, senere på Einaråsen. Det uoffisielle laget på Sandsøya fikk navnet Fram rundt 1921-1922. Idrettslaget ble offisielt stiftet først 14. april 1933, under navnet Sportsklubben Fram. De neste årene spilte Fram mot blant andre Sportsklubben Vidkun fra Bjarkøya, Andenes Idrettslag og Sportsklubben Høken fra Bleik på Andøya.

Klubben ble nykonstituert og omgjort til fleridrettslag i 1939, under navnet UL Vettens idrettslag Fram; idrettslaget sto under beskyttelse av ungdomslaget Vetten. Det ble bygd både langrennsløype, hoppbakke og alpinbakke, og vinteren 1941 arrangerte Fram både utforrenn og hopprenn.

Høsten 1946 startet Fram et håndballag for kvinner. Håndballaget oppnådde raskt suksess, og ble kretsmester tre år på rad fra 1950 til 1952. I 1953 spilte Fram også om det nordnorske mesterskapet i håndball, men tapte den siste kampen mot Svolvær.

Fra 1960 til 1979 var det liten aktivitet i idrettslaget, men klubben arrangerte og deltok likevel i fotballturneringer på Sandsøya, Grytøya og Bjarkøya. I noen år fra 1979 økte aktiviteten igjen, og klubben meldte seg inn i Norges Idrettsforbund våren 1980. Med innmeldelsen i idrettsforbundet ble navnet på klubben justert, og det nye navnet ble Fram-Sandsøy Sportsklubb. Klubben hadde guttelag i fotballserien i 1980 og flere år framover. Tidlig på 1980-tallet fikk klubben bygd lysløype (tatt i bruk høsten 1982) og klubbhus ved fotballbanen på Einaråsen. I 1982 samarbeidet Fram og SPK Vidkun om lag i Norway Cup.

Etter 1984 sank aktiviteten i idrettslaget igjen.

 

## Kilder
*Sandsøya.no: Idrettslaget "Fram" (alle besøkt 2. juli 2012)
**Sportsklubben "Fram"
**Idrettslaget "Fram"
**Håndballag for damer
**Nord-Norgesmesterskapet 1953
**Annen idrettslig aktivitet
**Utvidelse av banen 1951-55
**Håndball og fotball etter 1953
**Idrettslaget frem til 1960
**50 års jubileet i 1983 v/Einar Osen
**Perioden 1960 - 1979
**Perioden 1979 og framover
Hure

**Hure** (kinesisk: 库伦旗; pinyin: *Kùlún Qí*) er et banner (fylke) i byprefekturet Tongliao i den autonome region Indre Mongolia i Folkerepublikken Kina. 

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Ullsjøen

**Ullsjøen** er en innsjø i Ullsakerbygda på Vest-Torpa i Nordre Land kommune. Den har et areal på 0,71 km² og ligger 612 meter over havet. Med sin sentrale beliggenhet,og gode fiske, har den alltid vært et viktig matfat for folk i bygda. Men dette førte til at det ble uenigheter angående fiskerettigheter. Dette ble siden avgjort i retten. I våre dager er fisket for rekreasjon.

Vest Torpa Ungdomslag arrangerer det årlige Ulsjøløpet, et 11 kilometers klassisk skirenn, per 2011 arrangert 53 ganger.

## Referanser
Heikki Alikoski

**Heikki A. Alikoski** (født 1912 i Uleåborg, død 28. desember 1997 i Åbo) var en finsk astronom. Han oppdaget 13 asteroider i tidsrommet 1938–1953.

Heikki Alikoski var student av Yrjö Väisälä ved Åbo universitet. Han arbeidet som assistent ved universitetets observatorium, først i Storheikkilä og senere i Tuorla. Senere hjalp han til ved etableringen av observatoriets optiske forskningsinstitutt.

Asteroiden 1567 Alikoski er oppkalt etter ham.

## Asteroider oppdaget av H. Alikoski

## Referanser
Selvbetjening

**Selvbetjening** er det at en kunde i en forretningsvirksomhet betjener seg selv, finner og velger varer og tjenester, transporterer og betaler i en kasse eller i en betalingsterminal. Typiske eksempler på virksomheter basert på selvbetjening er dagligvareforretninger og supermarkeder, faghandel innen møbler og verktøy, bensinstasjoner, kafeteriaer og buffetrestauranter, mini- og nettbanker.

Amerikaneren Clarence Saunders tok patent på selvbetjening i detaljhandelen i 1917.

Fra 1950-årene har selvbetjening utviklet seg til å bli dominerende innen detaljhandel, men deler av faghandelen har fortsatt utstrakt diskekspedisjon siden rådgivning og veiledning fra fagkyndig personale er en viktig del av kjøpsprosessen i en del bransjer.

## Referanser


## Eksterne lenker
Richard Jenkins

**Richard Jenkins** (født 4. mai 1947 i DeKalb i Illinois) er en amerikansk skuespiller.

Jenkins har lang fartstid i Hollywood, og spilte i filmer som *[[Hannah og hennes søstre]]* (1987), *[[Heksene i Eastwick]]* (1989), *[[Jeg, meg og Irene]]* (2001), *[[The Kingdom]]* (2007), *[[The Visitor]]* (2007), *[[Step Brothers]]* (2008), *[[Burn After Reading]]* (2008), *[[Let Me In (film)|Let Me In]]* (2010), *[[The Cabin in the Woods]]* (2012) og *[[The Shape of Water]]* (2017). Han spilte også en sentral gjesterolle i TV-serien *[[Six Feet Under]]* fra 2001 til 2005.

Jenkins ble belønnet med en Oscar-nominasjon i 2009 for sin innsats i *The Visitor*.

## Filmografi

### ''[[Six Feet Under]]''-episoder

## Referanser


## Eksterne lenker
*
Ljanskollen

**Ljanskollen** er en høyde mellom Fiskevollbukta og Hvervenbukta, ved Bunnefjordens østbredde. Høyeste punkt er 83 moh.

Fylkesvei 155 går mellom Ljanskollen og Ytre Enebakk.

Området ble kjøpt av Oslo kommune for friluftsformål og offentlig badestrand i 1937. Rundt kollen går turvei E13.

Under andre verdenskrig satte de tyske militære myndighetene opp en fangeleir på området. Denne ble fra 14. juni 1945 brukt som interneringsleir for såkalte «tyskertøser», fram til Statens interneringsleir for kvinner, Hovedøya ble åpnet 1. oktober.

## Referanser


## Kilder
* Oslo byleksikon: Ljanskollen, side 339, femte utgave 2010

## Eksterne lenker
* Kart
Rashida Jones

**Rashida Leah Jones** (født 25. februar 1976 i Los Angeles i California) er en amerikansk skuespillerinne.

Jones er kjent fra TV-seriene *[[Kontoret (USA)|Kontoret]]* og *[[Parks and Recreation]]*, men har også spilt i filmer som *[[I Love You, Man]]* (2009), *[[Cop Out]]* (2010), *[[The Social Network]]* (2010), *[[Our Idiot Brother]]* (2011) og *[[Friends with Benefits]]* (2011).

Rashida Jones var i et drøyt tre år langt forhold med skuespiller Tobey Maguire, som tok slutt i 2000. Hun ble i 2003 forlovet med musikkprodusenten Mark Ronson, men de to skilte lag allerede året etter. Hun var også i en periode i et forhold med *Kontoret*-motspiller John Krasinski.

## Filmografi

## Referanser


## Eksterne lenker
*
Andreas Halse (1986–)

**Andreas Christiansen Halse** (født 1986) er en norsk jurist og tidligere politiker.

Halse var leder i Sosialistisk Ungdom (SU) fra deres 24. ordinære landsmøte på Hamar 25. juni 2012, da han etterfulgte Olav Magnus Linge. Han hadde da sittet i sentralstyret siden 2009 og var dets faglige leder. Han har videre vært fylkesleder i Akershus SU, og representerte SV i Akershus' fylkesting. Halse gikk av som SU-leder ved landsmøtet i 2014.

Han var senere daglig leder i Svenssonstiftelsen, før han fra årsskiftet 2018&ndash;2019 gikk over i en stilling som rådgiver i Integrerings- og mangfoldsdirektoratet.

Halse har vært skribent, blant annet som spaltist i *[[Aftenposten]]* 2014&ndash;2018. Han kommer fra Lørenskog.  I mai 2019 informerte han på sin Facebookside at han hadde meldt seg inn i Arbeiderpartiet.

Halse har siden 2023 arbeidet som advokatfullmektig i Elden Advokatfirma AS.

## Referanser




## Eksterne lenker
*
2. etappe av Tour de France 2012

**Annen etappe av [[Tour de France 2012]]** var en 207,5 km lang flat etappe. Den ble kjørt mandag den 2. juli fra Visé til Tournai i Belgia.

## Poeng- og fjellspurter
### Poengspurt (Soignies)
Etter 153 km

### Fjellspurt (Côte de la Citadelle de Namur)
4. kategori stigning på Côte de la Citadelle de Namur, etter 82,5 km (188 m; 2,1 km à 4,5 %)

## Resultatliste

## Eksterne lenker
* Etappeside på letour.fr
Orchies

**Orchies** er en kommune i departementet Nord i regionen Hauts-de-France nordøst i Frankrike.

Orchies er største by i Pévèle. Den er best kjent for *Musée de la chicorée*, muséet for sikorirot.

## Befolkningsutvikling
***Antall innbyggere i kommunen Orchies***

## Referanser


## Eksterne lenker
* 
* Kommunedata INSEE
Oertai

**Oertai** (; født 1677 eller 1680, død 1745) var en adelig mandsjuisk embedsmann og bannermann av Det innrammede blå banner og politiker under Yongzheng-keiseren og så under Qianlong-keiserens første år i Qing-dynastiet. Han var en viktig rådgiver for keiseren.

Han hadde som generalguvernør for Guizhou, Yunnan og Guangxi (1723–1726) gjort en betydelig innsats for å bringe de lokale stammegruppene under keiserdømmets kontroll. Han gjorde dette ikke minst ved å avskaffe tusi-høvdingsystemet, hvoretter området var blitt styrt i århundrer.

Hans tiltak utløste snart opprør. I 1726 gikk miaofolket til opprør, men ble slått ned. Ti tusen miao ble halshugd, og 400.000 døde under det påfølgende hungersnød.

Oertai ble senere medlem av Storrådet (1730–1740), forsvarsminister (1737) og medlem av Storsekretariatet (1737).

## Referanser
Carl Bugge

**Carl Bugge** (1881–1968) var en norsk geolog og tidligere direktør ved Norges geologiske undersøkelse (NGU) fra 1921 til 1951.

## Liv og virke
Bugge avla bergeksamen ved Universitetet i Oslo i 1903, og var amanuensis ved Metallurgisk laboratorium ved universitetet frem til 1905. Han var fra 1907 til 1921 myntmester ved Den Kongelige Mynt i Kongsberg, hvilket innebar at han hadde ansvar for landets produksjon av mynter. Med sin avhandling "Kongsbergfeltets geologi" ble han dr.philos i 1918. På Kongsberg hadde han flere kommunale verv. Hans assistent var Arne Bugge (1887–1968) som var halvbror av Carl og senere ble statsgeolog ved NGU. Så jobbet han fra 1921 til 1951 hos NGU og fikk i 1951 Kongens fortjenstmedalje i gull.

Han var sønn av distriktslege Johan Carl Bugge (1847–1902) og Theodora Drolsum. Carl ble i 1911 gift med Catharine Werenskiold (1883–1968). Sønnen Jens Andreas Werenskiold Bugge (1913–84) ble professor i geologi i Oslo og i Trondheim.

## Referanser


## Litteratur
* Børresen, Anne Kristine og Wale, Astrid: *Kartleggerne. Norges geologiske undersøkelse 1858-2008*. Tapir Akademisk Forlag og Norges geologiske undersøkelse, Trondheim, 2008.
Sol och vår

**«Sol och vår»** var Sveriges bidrag i Eurovision Song Contest 1962, skrevet av Åke Gerhard (melodi) og Ulf Källkvist (tekst). Det svenske uttrykket *Att sol och våra någon* betyr å narre en person for penger, gjennom falske løfter om kjærlighet eller bryllup.

## Om sangen
«Sol och vår» var vinner av Melodifestivalen, hvor den både ble fremført av Inger Berggren og Lily Berglund. Sveriges Radio besluttet imidlertid at Berggren skulle fremføre sangen i Eurovision Song Contest for Sverige.

Sangen er en kvikk slagerlåt i klassisk 1960-tallsstil. Teksten forteller en trist historie om hvordan jeg-personen som nittenåring møtte en sjarmerende mann på årets første vårdag, mens hun vindusshoppet i byen. Den meget sjarmerende og overtalende mannen inviterte henne til å spise lunsj med seg på en dyr restaurant, som hun lykkelig gikk med på. Etter en stund fortalte mannen at han måtte ta en hastig telefonsamtale og kort etterpå fortalte kelneren at hennes «mann» hadde forlatt restauranten, og at han tok med seg damens pels. Hun hadde blitt *sol och vårat* av bedrageren. Teksten slutter med den tragikomiske frasen: *«och alla flickor små bör låsas inne då när vintern går mot sol och vår»*.
 
Sangen ble fremført som sjette bidrag i Eurovision Song Contest i Luxembourg 18. mars 1962. Den etterfulgte Danmarks Ellen Winther med «Vuggevise», og ble etterfulgt av Vest-Tysklands Conny Froboess med «Zwei kleine Italiener». 
 
«Sol och vår» fikk til sammen fire poeng i avstemningen og ble nummer 7 av 16 deltakere. 
 
## Innspilte versjoner
*Inger Berggren
*Lily Berglund. Utgitt på singelen Philips PE&nbsp;433&nbsp;409 i 1962.
*Siss Gregers

## Kilder
* Thorson, Leif (1999): *Melodifestivalen genom tiderna*, Stockholm: Premium Publishing AB. ISBN 91-89136-29-2, s. 36-41, 284
Liste over kulturminner i Bjerkreim

**Liste over kulturminner i Bjerkreim** er en oversikt over fredede og/eller bevaringsverdige bygninger og elementer i Bjerkreim. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Rin Nakai

**Rin Nakai** (født 22. oktober 1986) er en japansk kampsportutøver. Hun har deltatt i organisasjonene Pancrase, Smackgirl og Valkyrie, og startet sin Mixed martial arts (MMA)-karriere i 2006.

## Referanser


## Eksterne lenker
* 
* 
*  Profil hos Fightergirls.com
*  Profil hos Pancrase
*  Offisiell blogg
*   Offisiell blogg
Super Tennis

***Super Tennis*** er et tennis-spill som ble utviklet for Nintendos Super Nintendo (SNES) i 1991.

## Spillmoduser
*Enspiller
*Tospiller 
*Circuit Mode

I Circuit Mode spiller man diverse turneringer for å tjene poeng til å klatre på rankingen.

Underlaget i Super Tennis er enten grus, gress eller «hard court» som kan ligne på asfalt/betong.

I Super Tennis kan man velge mellom diverse mannlige og kvinnelige spillere som hver for seg har sine styrker og svakheter.
## Referanser

## Eksterne lenker
*
Sørlenangsbotn naturreservat

**Sørlenangsbotn naturreservat** er et naturreservat i Lyngen kommune i Troms. Reservatet ble opprettet 8. desember 1995, og omfatter innerste del av fjorden Sørlenangen, fra en linje mellom Blokkøra i øst og Engneset i vest og sørover til Sørlenangsbotn, samt tilstøtende områder på land. Området ble fredet for å bevare et stort fjæreområde med brede strandenger, hvor vegetasjonen er svært variert og en rekke vannfuglarter finnes i stort antall, spesielt i trekkperiodene. Reservatet har et areal på 3240 dekar, hvorav 860 dekar på land, 2360 dekar sjøareal og 20 dekar ferskvann.

Det vernede området består av ei stor mudderfjære som tørrlegges ved fjære sjø. På land finnes ett av de største og mest uberørte strandengområdene i Troms, med strandengkanter og myrarealer av varierende bredde, omgitt av bjørkeskog. Lengst sør i området munner Botnelva (Strupskarelva) ut. Blokkøra, lengst nordøst i området, er en endemorene fra slutten av siste istid, og er svært viktig for vurderingen av forløpet av isavsmeltingen i denne delen av landet.

## Referanser


## Eksterne lenker
*
Ingrid Borthen

__NOTOC__

**Ingrid Borthen** (født 22. september 1913 i Trondhjem, død 17. mars 2001 i Stockholm) var en norskfødt svensk skuespiller. 

I 1932 var hun elev ved Margretaskolen i Stockholm før hun tok studiereiser til Grenoble og Frankfurt. Hun var elev ved Dramatens elevskola 1936–38, premierelev i 1939, og var engasjert ved Dramaten 1940–41, før hun var ved Gøteborgs stadsteater 1942–50, Uppsala Stadsteater 1954–59, tilbake til Gøteborgs Stadsteater 1959–62, TV-teatern 1962–63, Helsingborg Stadsteater 1963–67 og fra 1967 ved det svenske Riksteatern.

Borthens svenske filmdebut skjedde i Gustaf Molanders *Familjens hemlighet* 1936. Hun kom til å medvirke i drøyt 25 film och TV-produksjoner.  Hun var også leder for det svenske teaterforbundet.

Hun var datter av Eyvind Christian Borthen (1878–1941) og Julie Helène Jeanne Backman (1885) fra Sverige.  Selv var hun gift fra 1949 til 1958 med den svenske skuespilleren Ulf Johansson (1922–90).

## Filmografi (utvalg)
* 1963: *Ett drömspel* (TV)
* 1960: *Domaren*
* 1958: *[[Damen i svart]]*
* 1952: *Mot framtiden*
* 1951: *Frånskild*
* 1950: *[[Den vita katten]]*
* 1949: *[[Gategutter]]*
* 1949: *Stora Hoparegränd och himmelriket*
* 1947: *På dessa skuldror*
* 1947: *Skepp till India land*
* 1947: *Tösen från Stormyrtorpet* 
* 1947: *Rallare*
* 1946: *[[Ballongen]]*
* 1945: *I som här inträden*
* 1944: *Vi behöver varann* 
* 1944: *Flickan och Djävulen*  
* 1943: *En vår i vapen*
* 1940: *[[Vi tre]]*
* 1939: *I dag börjar livet*

## Teater
### Roller (utvalg)

## Se også
* Borthen (slekt)

## Referanser


## Eksterne lenker
*
Tusi

**Tusi** (kinesisk: 土司, pinyin: *Tǔsī*, Wade-Giles: *T'u-ssu*) var stammeledere anerkjent som keiserlige myndigheter i Yuan-, Ming- og Qingdynastiets tid i Kina, særlig i provinsen Yunnan. Arrangementet er også kjent som **høvdingsystemet** (土司制度, *Tǔsī Zhìdù*).

Systemet begynte som en tilpassing foretatt i Yuandynastiets tid etter erobringen av Dali i  1253. Dette kongedømmets tidligere herskerdynasti, Duan-dynastiet, ble utnevnt til generalguvernører (大理总管, *Dàlǐ Zǒngguǎn*) og lokale ledere ble innlemmet i styringsapparatet med forskjellige titler. 

De lokale ledere hadde ansvar for å stille tropper til disposisjon, bekjempe lokale opprør, og yte tributt til Beijing årlig, annethvert eller hvert tredje år, etter et system avhengig av avstand. Tusi-stillingene ble gjort arvelige (i motsetning til det kinesiske eksamensbaserte i det egentlige Kina), men det var likevel en reguleringsmulighet ved at hver tusi måtte ha tillatelse til bruk av embedssegl og lignende  For å ordne suksesjonen måtte hver *tusi* i 1436 oppliste sine sønner og nevøer, gjenta prosessen i kvadruplikat i 1436, og revidere listene hvert tredje år fra 1441 og igjen i 1485. Ming-styret innsatte regenter for mindreårige (de under 15 år) i 1489.

I Mingtiden var det 179 *tusi* og 255 *tuguan* (innfødte sivile kommandanter) i Yunnan, og posten kunne bare  mistes i tilfelle alvorlig kriminalitet. Qingdynastiet reduserte disse tallene kraftig. På Yongzheng-keiserens tid var det kun 22 igjen, i: Cheli, Gengma, Longchuan, Ganya (det moderne Yingjiang), Nandian, Menglian, Zhefang, Zhanda, Lujiang, Mangshi (Mang), Mengmao (Ruili), Nalou, Kuirong, Shierguan, Menghua, Jingdong, Mengding, Yongning, Fuzhou, Wandian, Zhenkang og Beishengzhou.

## Referanser


## Litteratur
* She Yize: *Zhongguo tusi zhidu* Chongqing 1944
* Bao Zunpeng (Hg.): *Mingdai tusi zhidu.'. Taibei 1968
* Gong Yin: *Zhongguo tusi zhidu*. Kunming 1992 
* Li Shiyu: *Qingdai tusi zhidu lunkao*. Beijing 1998
* Gao Shirong: *Xibei tusi zhidu yanjiu*. Beijing 1999

==Eksterne lenker==
* [http://books.google.de/books?id=LFDDUGzDAmUC&pg=PA3&lpg=PA3&dq=%22tusi+institution%22+&source=web&ots=Mezx2CqvnE&sig=0SEY0Sxc6OCNk5qgMeJ7gQ_bNHw&hl=de *tusi'' institution]
* Creating the Zhuang: Ethnic Politics in China
* [Empire in the Southwest: Early Qing Reforms to the Native Chieftain System](http://links.jstor.org/sici?sici=0021-9118(199702)56%3A1%3C47%3AEITSEQ%3E2.0.CO%3B2-O)
* State Expansion and Ethnic Identities in Western Hunan: An Analysis of Miaofang Beilan
* Tusi zhidu
* Jimi zhidu
* Gaitu gailiu
* The Six-hundred-year History of Tusi System in Fuzhou
Emanuel Winge

**Emanuel Fredrik Hagbarth Winge** (født 20. desember 1827 i Fredriksvern (Stavern), død 18. november 1894 i Kristiania) var en norsk lege og professor i medisin.

Etter examen artium 1845 og cand.med. 1851 virket han som lege under koleraepidemien 1853 og på fregatten «Freya» 1854.  I 1858 ble  han landets første prosektor i patologi ved Rikshospitalet og foreleste, såvel som fikk møte spedalskhetens mester Rudolf Virchow i 1857 under dennes besøk hos spedalskforskerne ved Det Kongelige Frederiks Universitet og Bergens Museum.  Samme året møtte han også Felix Hoppe-Seyler.  Winge ble i 1866 landets første professor i patologi (sykdomslære) og patologisk medisin.  Han gikk over til et nytt professorat i indremedisin i 1869, patologi-professoratet overtatt av Hjalmar Heiberg. De to (Heiberg og Winge) hadde i 1869 oppdaget *Den Winge-Heibergske infektiøse endokarditt* (sammenhengen mellom betennelse og endokarditt, altså en feil på hjerteklaffen).   Fra 1873 var han i redaksjonen for *[[Norsk magasin for lægevidenskaben]]*.  Han ble æresdoktor i 1877 ved Universitetet i Uppsala.  Etter hans død i 1894 ble professoratet i patologi overtatt av Søren Bloch Laache (1854–1941).

Winge giftet seg i 1864 med Hulda Sophie Hübert (1835–1913). Blant deres barn var legen Gerhard Johan Winge (1867–1945) som var far til møbeldesigneren Bendt Winge (1907–1983).

## Referanser
Karl Ingvaldsen

**Karl Johan Kvinlog Ingvaldsen** (1915–1995) var en norsk geolog, mellom 1962 til 1973 administrerende direktør ved Norges geologiske undersøkelse (NGU).

## Liv og virke
Fra 1937 til 1957 arbeidet han ved Røros Kobberverk, hvor han mellom 1956 og 1957 også ledet Statens undersøkelser av Kautokeino kobberfelter, som var underlagt Industridepartementet. Han var direktør for Institusjonsgruppen NGU, Geofysisk Malmleting og Statens Råstofflaboratorium. Mellom 1955 og 1957 satt han som formann i fellesstyret for de tre institusjonene. Han var rådsmedlem i Norges teknisk-naturvitenskapelige forskningsråd fra 1959 til 1967.

## Referanser
Nord-Lenangen (fjord)

**Nord-Lenangen** eller **Nordlenangen** (kvensk: *[[Kvenske stedsnavn (Lyngen)|Itarivuono]]*) er en arm av Ullsfjorden i Lyngen kommune i Troms fylke. Fjorden strekker seg 10 kilometer sørover til Botn og løper parallelt med Ullsfjorden. Den har innløp mellom Nordlenangsnesset i vest og Russelvnesset i øst. Ved Straumen, omtrent midtveis, smalner fjorden inn og blir svært grunn. Her er strømmen sterk ved tidevannskiftene. Den innerste delen av fjorden kalles Botn.

Bygda Nord-Lenangen strekker seg langs østsida av fjorden, og som en del av bygda regnes også grendene Nygårdstranda på vestsida, Lenangsstraumen ved Straumen og Russelv i nord. Fv312 går langs mesteparten av fjorden og krysses via Straumen bru.  

## Referanser
Ivan Jusjkov

**Ivan Viktorovitsj Jusjkov** (russisk: Иван Викторович Юшков, født 15. januar 1981 i Novosibirsk) er en russisk kulestøter. Han har vunnet flere russiske mesterskap, og har sølv fra Junior-VM i friidrett 2000. I 2012 kom han på 8.-plass ved VM i friidrett innendørs 2012 i Istanbul.

## Karriere
Jusjkov fikk sølv ved Junior-VM i friidrett 2000, kun slått av nederlandske Rutger Smith. 

Ved EM i friidrett innendørs 2002 ble han slått ut i kvalifiseringen, men han fikk bronse ved European Athletics Indoor Cup 2003 i Leipzig, bak hhv. Ralf Bartels og Manuel Martínez, med 19,58 meter.  

Han ble også slått ut i kvalifiseringen ved VM i friidrett innendørs 2004, med 19,55 meter. Året etter kom han til finalen ved EM i friidrett innendørs 2005, med 19,85 meter i kvalifiseringen. I finalen greide han 19,69 meter, og kom på 7.-plass av de 8 som var i finalen. I august deltok han ved VM i friidrett 2005 i Helsingfors, men greide bare 18,98 meter i kvalifiseringen, og gikk ikke til finalen. Ved Universiaden 2005 kom han på 4.-plass, kun 2 cm fra bronsen som gikk til landsmannen Anton Ljuboslavskij. 

I 2008 deltok han i sitt første OL, ved sommer-OL 2008 i Beijing. 20,02 meter i kvalifiseringen holdt til 6.-plass i hans kvalifiseingsgruppe, og ga plass i finalen. I finalen greide han 19,67 meter, og endte på 11.-plass.

Jusjkov kom på 6.-plass ved EM i friidrett innendørs 2011 i Paris, og 8.-plass ved VM i friidrett innendørs 2012 i Istanbul. 

## Referanser


## Eksterne lenker
* 
*  Profil hos European Athletics
*  Profil hos All-athletics.com
Mandalskameratene i 2002

**Sesongen 2002** spilte Mandalskameratenes 2. divisjon avdeling 3. Etter at sesongen var slutt rykket MK opp til 1. divisjon, etter å ha vunnet 18 seriekamper. 

## Tabell

## Treningskamper

## Seriekamper

## Cupkamper
*Utdypende artikkel: [[Norgesmesterskapet i fotball for menn 2002|Norgesmesterskapet 2002]]*

## Statistikk
### Målskårere

### Kort i serien
#### Gule kort
* Roger Rasmussen (3)
* Tor Olve Fagnastøl (3)
* Odd-Arild Skonhoft (3)
* Tore Hansen (2)
* Erlend Falkgjerdet (2)
* Kenneth Holte (2)
* Thomas Sandal (2)
* Pål Kristian Økland (1)
* Atle Roar Håland (1)
* Frank Tønnesen (1)
* Øyvind Pedersen (1)

### Tilskuertall

## Mandalskameratene 2
Reservelaget til Mandalskameratene spiller i 2002 i 4. divisjon. 

### 4. divisjon, Agder

## Se også
* Mandalskameratene
* 2. divisjon 2002

## Eksterne lenker
*Termin på altomfotball.no 
*Termin på fotball.no
Nygårdstranda

**Nygårdstranda** er ei grend i Lyngen kommune i Troms. Den ligger helt nord i kommunen, på vestsida av Nord-Lenangen. Nygårdstranda har veiforbindelse via Fv312. Avstanden til kommunesenteret på Lyngseidet er 57 kilometer, og til Tromsø 90 kilometer via Ullsfjordferga.

## Referanser
Selveierdemokrati

**Selveierdemokrati** vil si at statsinstitusjonene sørger for en spredning av økonomisk eiermakt og forhindrer monopoldannelser. Tanken er at alle individer skal ha en rimelig og lik mulighet til å delta i markedet, og spre eiermakt og økonomiske muligheter. Denne ideen om *property-owning democracy* forbindes især med filosofen John Rawls.

I Norge ble selveierdemokratiet som begrep introdusert i etterkrigstiden av partiet Høyre. Jan P. Syse, Sjur Lindebrække og Kåre Willoch stod sentralt i utformingen av selve prinsippet og relaterte forslag i Stortinget. Selveierdemokratiet ble forstått som å gjøre flest mulig til selveiere av land, bolig og annet jordisk gods. For eksempel skal arbeidstagerne kunne få større innflytelse på arbeidsplassen ved å kjøpe aksjer. Selveierdemokratiet vil i prinsippet bidra til økonomisk maktspredning og styrking av eiendomsretten, ettersom arbeidstagerne får eiermessig medbestemmelse, større økonomisk uavhengighet og økt interesse for aksjer som spareform. Tilhengere har også pekt på at en slik aksjespredning vil bidra til å sikre lokalt eierskap i næringslivet.

Selveierdemokratiet ble høyresidens alternativ til venstresidens arbeiderstyrte eller statseide bedrifter. I boligpolitikken ble det også lagt vekt på at flest mulig skulle ha muligheten til å eie sin egen bolig, noe som har vært tverrpolitisk forankret. De konservatives selveierdemokrati lot seg forene med sosialdemokratenes ønske om å frigjøre byarbeiderklassen fra gårdeierne.

I Sverige benyttes gjerne begrepet «folkekapitalisme». I Tyskland inngikk selveierdemokratiet som en viktig komponent i tanken om den sosiale markedsøkonomien, som spredte seg til resten av Vest-Europa.

## Referanser
Paleontologiåret 1895

**Paleontologiåret 1895** er en oversikt over betydelige oppdagelser og hendelser med tilknytning til paleontologi i 1895.
__TOC__

## Pattedyrliknende krypdyr
### Ikke-pattedyr

## Fødsler
...
## Dødsfall
...

## Referanser
Lenangsøyra

**Lenangsøyra** er ei bygd i Lyngen kommune i Troms. Den ligger på vestsida av Sørlenangen. På motsatt side av fjorden ligger nabobygda Sør-Lenangen.

Bygda har veiforbindelse via Fv313 til Jægervatn. Avstanden til kommunesenteret på Lyngseidet er 42 kilometer, og til Tromsø 75 km via Ullsfjordferga.

## Referanser
Cryptocynodon

***Cryptocynodon*** er en utdødd slekt av ikke-pattedyr pattedyrliknende krypdyr.

## Se også
* Liste over pattedyrliknende krypdyr

## Referanser


## Eksterne lenker
* 
* The main groups of non-mammalian synapsids at Mikko's Phylogeny Archive
Sør-Lenangen

:*Denne artikkelen er om bygda. For fjorden se [[Sørlenangen]].*

**Sør-Lenangen ** (også skrevet *Sørlenangen*) er ei bygd på østsida av fjorden Sørlenangen ved Ullsfjorden i Lyngen kommune i Troms.

Næringsgrunnlaget i bygda er jordbruk, fiske, offentlige tjenester og andre private tjenester og fritidsaktiviteter. Reiselivet er i vekst, og er basert på naturopplevelser i området. Lyngsalpene omkranser bygda på god avstand med åpning mot vest, nordvest og mot skipsleia. Bygda er godt besøkt av turister og studenter fra UiT hele året. Øvrig næringsliv er transport og bilservice, trelasthandel, frisør og fysioterapeut. Bygda har et aktivt bygdelag

Sør-Lenangen har barne-og undomsskole fra 1970 med gymsal, svømmehall, ballbinge og andre aktivitetsområder og opplyst turløype. I 2016 ble den revet og en ny moderne skole ble tatt i bruk, oktober 2018. På skolen går det ca. 30 elever fra 1.-10. trinn. Rett nedfor skolen ligger Lenangen barnehage og bygdas ambulansestasjon for UNN.

Ytre Lyngen har buss- (til Lyngseidet>) og hurtigbåtforbindelse til Tromsø. Fv312 går fra kommunesenteret Lyngseidet (50&nbsp;km), gjennom bygda og langs hele østsiden av fjorden. På vestsida går Fv314 til bygdene Lenangsøyra og Fv313 til Ravik. Avstanden til Tromsø er 77 kilometer via ferge over Ullsfjorden.

Sør-Lenangen er den eldste bygda i Ytre Lyngen, som også omfatter Jægervatnet, Lenangsøyra, Selnes, Ravik og Nord-Lenangen.

## Referanser
Duan Siping

**Duan Siping** (kinesisk: 段思平, pinyin: *Duàn Sīpíng*, født 893 i Xizhou i Dali i dagens Yunnan i Kina, død 944 i Dengzhou) var en nasjonal leder av Baifolket, og stammet fra en offisersfamilie i det gamle kongedømmet Nanzhao. Han  grunnla kongedømmet Dali i 937 og ble dets overhode.  

Kongedømmet klarte å beholde sin uavhengighet fra Kina frem til etter at Kublai-khan erobret riket i 1253.

## Referanser
Kong Beles veg

**Kong Beles veg** (1–51, 2–56) er en vei i Sogndal som starter ved Kaivegen i Balestrand sentrum og går utover mot krysset mellom Balavegen og Villavegen like ved Balahaugen. På den ene av de to gravhaugene på Balahaugen står statuen av den mytisk kong Bele. Statuen ble reist av den tyske keiseren Vilhelm II i 1911. Det er historien om sagnkongen Bele som har gitt veien navn.

## Referanser
Ou Yuan

**Ou Yuan** (, på engelsk kalt **Couple's Retreat Garden**) er en klassisk kinesisk hage i Suzhou i provinsen Jiangsu i Folkerepublikken Kina. Den er en av de hager i byen som er blitt erklær del av verdensarven.

Den ble opprinnelig anlagt av prefekten Lu Jin i 1874. Den ble kjøpt av Shen Bingcheng, magistrat for fylket Susong, som omgjorde den til sin nåværende form og endret navnet til det nåværende. Navnet alluderer til hagens to deler og henspiller også på et kjærestepar. 

## Litteratur
*  
* 
* 
* 

## Eksterne lenker
* 
*  
* Classical Gardens of Suzhou, UNESCOs offisielle side om verdensarven.
* Couple's Garden Retreat at Asian Historical Architecture.
F 9 Säve

**F 9 Säve**, egentlig F 9 eller Kungliga Göta flygflottilj, var en svensk flygflottilj innen Krigsmakten, den var operativ fra 1940 til 1969. Flygflottiljen var forlagt til Göteborgs garnison i Säve i Bohuslän.

## Bakgrunn
F 9 ble etablert ved försvarsbeslutet 1936, som en jaktflottilj for å kunne forsvare Sveriges importhavner på vestkysten.

Flottiljen ble opprettet den 1. juli  1940 og flyplassen stod ferdig i 1941. Den første sjefen var Magnus Bång (1892-1980), og han var sjef frem til 1948 da han ble etterfulgt av Arthur Åhmansson. Flottiljen hadde blant annet flytypene J 28 Vampire og J 29 Tunnan. Den siste flytypen var den britiske J 34 Hawker Hunter som ble fløyet frem til nedleggelsen den 30. juni 1969. Den siste sjefen for flottiljen var Ulf Cappelen-Smith, som siden ble sjef for flottilj F 10 Ängelholm der han avgikk med pensjon som oberst i 1979.

Flottiljen ble nedlagt den 30. juni 1969 gjennom försvarsbeslutet 1968. I forbindelse med avviklingen, ble 2. helikopterdivisjonen (2. Hkpdiv) omlokalisert fra Torslanda flyplass til Säve. Siden 1976 er flyplassen omdannet til sivil flyplass med navnet Göteborg City Airport.

## Fjellhangerer

Flottiljen hadde to separate anlegg med flyhangarer i fjell. Bygging av den første fjellhangaren ble påbegynt i 1941 og den ble klar i 1943. Denne fjellhangaren hadde et areal på 8&nbsp;000&nbsp;m², i tilslutning til hangaren var det en kontor- og sambandsdel med blant annet kontrollrommet som skulle lede flottiljen i kamp. Hangarens golv ligger på nivå med betongplaten utenfor og tykkelsen på taket er i gjennomsnitt 8 meter fjell. Hangaren hadde fire porter av tre som ledet ut til betongplassen utenfor, inne i hangaren var det mulig å klargjøre og overhale fly.

Ettersom den gamle fjellhangaren ikke var bygd for å stå mot et angrep med Taktiske atomvåpen begynte man på 1950-tallet å bygge en ny og betydelig større fjellhangar på 22&nbsp;000&nbsp;m². Hangaren ligger på om lag 10 meters dyp og taket er nærmere 30 meter tykt. Mellom de to portene som beskyttes av porter i betong går den U-formede hovedtunnelen, fra hovedtunnelen går det ut seks sidetunneler der flyene ble oppbevart og vedlikehold. I hovedtunnelen var det faste klargjøringsplasser med tilkobling for strøm og drivstoff for flyene, samt plass for våpen og ammunisjon innfelt i tunnelveggen. I fjellhangaren var det også en kommandosentral for ledelse av enheten i krig.

Den nye fjellhangaren er i dag i bruk som opplevelsesentrumet Aeroseum som er åpent for besøk.

## Flytyper ved F 9

## Se også
* Göta helikopterbataljon
* Göteborg City Airport

## Referanser


## Litteratur
* 

## Eksterne lenker
* 
* Offisielt nettsted for flymuseumet Aeroseum (svensk)
* Kungliga Göta flygflottilj - uoffisielt nettsted (svensk)
José Antonio Camacho

**José Antonio Camacho Alfaro** (født 1955) er en spansk fotballtrener og tidligere fotballspiller som landslagstrener for .

Camacho spilte i hele sin aktive periode i Real Madrid, der han noterte seg for over 400 kamper i Primera División, den øverste divisjonen. Som 18-åring debuterte han for laget, og han la opp som 34-åring i 1989. Da hadde han også spilt i VM i 1982, EM i 1984, VM i 1986 og EM i 1988. Etter at han la opp var han allerede i 1989 med i trenerstaben til Real Madrid.

## Trenerkarriere
Camacho satset på hovedtrenerkarriere i 1992. Først fikk han Rayo Vallecano opp til den øverste divisjonen, før han videre byttet til RCD Espanyol, som han også rykket opp med. Camacho dro deretter til Sevilla, som i denne perioden var preget av stort kaos. Camacho dro dermed tilbake til Espanyol og fikk laget opp på en 10.-plass. 

Deretter ble Camacho landslagstrener etter at den allerede upopulære Javier Clemente hadde fått sparken etter å ha tapt mot  i kvalifiseringen til EM i 2000. Camacho vant de resterende kaper i kvalifiseringen og kom til kvartfinalen i EM, om enn såvidt, der det ble tap for de blivende europamestrene . Camacho fikk også Spania til VM i Syd-Korea og Japan i 2002, men trakk seg da Spania gikk ut mot  i en veldig kontroversiell kamp.

Camacho var senere trener i SL Benfica, og var svært populær blant Benficas fans på grunn av sin sterke og profesjonelle innstilling som ble overført til spillerne. Etter dette fikk Camacho endelig prøve seg som trener for Real Madrid, men etter to dårlige kamper, blant annet et tap mot gamleklubben Espanyol, trakk han seg.

Camacho dro deretter tilbake til Benfica igjen i 2007, men ble også her i kort tid, etter at han spilte uavgjort hjemme mot bunnlaget União de Leiria.

Den 13. oktober 2008 tok han over CA Osasuna, og jobbet der til 2011, da han fikk sparken etter at laget rykket ned. Kort tid etter ble han trener for Kinas landslag.

## Referanser


## Eksterne lenker
*
Invasjonen av Falklandsøyene

Den andre april 1982 invaderte Argentina Falklandsøyene (*Spansk: Islas Malvinas*), denne invasjonen markerte starten på Falklandskrigen.
Sanxian

**Sanxian** (kinesisk: 三弦, pinyin *Sānxián*, Wade-Giles: *San-Hsien*) er et klimpreinstrument innen klassisk kinesisk musikk.

Den er en trestrenget tverrbåndsløs lutt med langt gripebrett. Resonanskassen er vanligvis overspent med slangskinn. Instrumentet kommer i forskjellige størrelser alt etter bruksområde. Fra utgangen av 1900-tallet har det til og med kommet en firestrengers versjon. En nordkinesisk sanxian er vanligvis på ca 122 cm, en sørkinesisk ca 95 cm lang. 

Klangen erb tørr og kraftig, og har et volum som kan sammenlignes med banjoens. Tonespennet kan gå over tre oktaver. Som regel spilles strengene av et tynt og hardt plekter av dyrehorn (i moderne tid gjerne av plast isteden), men i og for seg kan også fingerneglene benyttes.

Hovedsakelig benyttes sanxian som ledsagende instrument i orkestre eller i mindre ensembler. Men det er også skrevet solostykker for instrumentet.  

## Eksterne lenker
* Sanxian 
* [Sanxian-fotos](http://www.yuemi.net/pages1/buolan(mz.boxian2).htm) 

## Musikkprøver
* Sanxian audio
Jægervasselva

**Jægervasselva** (også kalt **Jægerelva**) er ei elv i Lyngen kommune i Troms. Den ligger på vestsida av Lyngsalpan og munner ut i Ullsfjorden ved bygda Jægervatn. Vassdraget domineres av innsjøen Jægervatnet (7,2&nbsp;km²) som ligger bare 3 meter over havnivå. Selve Jægervasselva er den korte elva mellom Jægervatnet og Ullsfjorden, som er bare 630 meter lang, men sammen med hovedtilløpet Stortindelva har hele vassdraget en lengde på , og et nedbørfelt på . Middelvannføringen ved munningen er . Øvrige tilløpselver er Trollvasselva i sør, Forholtelva i øst og Botnelva i nord. Vassdraget ble i 1993 vernet mot kraftutbygging gjennom Verneplan IV for vassdrag. Store deler av nedbørfeltet ligger i Lyngsalpan landskapsvernområde.

Den østlige delen av nedbørfeltet til Jægervasselva er preget av de alpine landskapsformene i Lyngsalpan, med botner, tinder, isbreer og store aktive urer. De høyeste toppene i Jægervasstindan når opp i over 1600 moh. Den vestlige delen, som domineres av Jægervatnet, er et relativt lavtliggende og frodig landskap. Øst og vest for vatnet ligger bjørkeskoger med ei tregrense mellom 200 og 300 moh. I lave partier og bekkedaler ned mot vannet finnes frodige områder med gråor og hegg. Det ligger store myrer nord og sør for Jægervatnet, og i nord ligger også Stormyra naturreservat.

Berggrunnen i nedbørfeltet er sammensatt, og domineres av fyllitt, glimmerskifer og gabbro, foruten betydelige arealer med kvartsitt på østsida av Jægervatnet. I Stortinddalen og ved munningen av Stortindelva i Jægervatnet ligger særegne fluviale akkumulasjonsformer.

Vassdraget er lett tilgjengelig og byr på gode muligheter for allsidig friluftsliv, som fisking, bading, båtliv og fjellturer med alle vanskelighetsgrader. Langs selve Jægervasselva og den nordlige delen av Jægervatnet er det fast bosetning og jordbruksvirksomhet, mens resten av vassdraget er uten tekniske inngrep av betydning.

## Referanser
Miguel Muñoz

**Miguel Muñoz Mozún** (født 19. januar 1922, død 16. juli 1990 i Madrid) var en spansk fotballspiller og landslagstrener.

Muñoz spilte mesteparten av sin aktive karriere i Real Madrid CF som midtbanespiller, og ble også trener for laget etter at han la opp. Han trente Real Madrid og B-laget deres i ti år før han ble landslagstrener i 1969. I denne perioden vant Real Madrid serien 10 ganger og Serievinnercupen to ganger. Muñoz ble den første spilleren som vant serievinnercupen (nå UEFA Champions League) både som spiller og trener.

Etter å ha trent diverse andre lag gjennom 1970-tallet, kom han tilbake som trener for landslaget i 1982 etter VM på hjemmebane og tok Spania til finalen i EM i 1984.

## Noter


## Eksterne lenker
*
Corydoras loxozonus

***Corydoras loxozonus*** er en art i gruppen *[[Corydoras]]*. 
Det er en pansermalle som lever i Rio Meta i Colombia.
Den blir ca. 5&nbsp;cm lang, og lever i ferskvann med pH mellom 6,0 og 8,0, en hardhet på 2-25 °GH og en temperatur mellom 21 og 24&nbsp;°C. 
Den lever av makk, bentiske krepsdyr, insekter og plantemateriale.
Den legger egg i tett vegetasjon, uten noen form for yngelpleie.

## C-numre

C70, C82, C83

## Eksterne lenker
* 
*